ועדת הכלכלה, כנסת 24, פרוטוקול מספר 178, 2022-02-08 12:55

מיכאל ביטון: אני פותח ישיבה חדשה בנושא הקמת ועדות משנה בוועדת הכלכלה.

מיכאל ביטון: אנחנו נקים שלוש ועדות משנה ונקבע את החברות בוועדות המשנה מבין חברי כנסת שהביעו עניין ורצון להיות שותפים בוועדות המשנה.

מיכאל ביטון: בחרנו כרגע שלושה נושאים לקידום בוועדות משנה שאנחנו מזהים אותם כנושאים שדורשים העמקה ורציפות ועוד חבר כנסת שנכנס לעובי הקורה.

מיכאל ביטון: אנחנו נקים ועדה לקידום הבטיחות בדרכים, בראשות בועז טופורובסקי, נקים ועדה לקידום ההיי טק בישראל, בראשות רון כץ, ונקים ועדה לבחינת הכשלים בצרכנות, בהובלת לימור מגן תלם.

מיכאל ביטון: הוועדות יפעלו חצי שנה באישורי.

מיכאל ביטון: אנחנו שומרים את הזכות גם להקים ועדות נוספות וגם לראות את התפוקות וההשפעות של ועדות המשנה.

מיכאל ביטון: בהתאם לזה נראה האם נאריך לחלק מהן את המשך העבודה לאחר חצי השנה.

מיכאל ביטון: חברי הכנסת אשר יכהנו בוועדות המשנה: ועדת המשנה לקידום ההיי טק בישראל – יו"ר הוועדה חבר הכנסת רון כץ.

מיכאל ביטון: חברים: חברת הכנסת לימור מגן תלם, חבר הכנסת מאזן גנאים, חבר הכנסת אורי מקלב, חבר הכנסת צבי האוזר.

מיכאל ביטון: ועדת המשנה לבחינת כשלים בתחום הצרכנות: יו"ר הוועדה – חברת הכנסת לימור מגן תלם.

מיכאל ביטון: חברי הכנסת החברים בה: אורי מקלב, רון כץ, מאזן גנאים.

מיכאל ביטון: ועדת המשנה לקידום הבטיחות בדרכים: יו"ר הוועדה – חה"כ בועז טופורובסקי.

מיכאל ביטון: החברים בוועדה הם חברי הכנסת: סמי אבו שחאדה, יבגני סובה, אורי מקלב.

מיכאל ביטון: אנחנו מאחלים לוועדות הצלחה, נחישות, התמדה ותוצאות.

מיכאל ביטון: תודה.

מיכאל ביטון: אני נועל את הישיבה.